भारतीय युवा मोर्चा ने गरीबों को बांटे कंबल
सारनी| पूर्व प्रधानमंत्री अटल बिहारी वाजपेयी के जन्म दिवस के मौके पर भारतीय जनता युवा मोर्चा ने बुजुर्गों को कंबल व मिठाइयां बांटी। इस मौके पर भारतीय जनता पार्टी के मंडल कार्यालय में एक कार्यक्रम हुआ। इसमें वरिष्ठ पदाधिकारियों ने मौजूद रहकर कार्यकर्ताओं को संबोधित भी किया।
शॉपिंग सेंटर स्थित भाजपा मंडल कार्यालय में पूर्व प्रधानमंत्री अटल बिहारी वाजपेयी के जन्मदिन की शुरुआत कार्यकर्ताओं ने केक काटकर की।
वरिष्ठ नेता सुनील शर्मा, अनिल बतरा, किशोर मोहबे, श्याम मदान और युवा मोर्चा के मंडल अध्यक्ष शीबू सिंह ने कार्यक्रम को संबोधित किया। नेताओं ने अटल जी के जीवन से जुड़े संस्मरण सुनाए। नेताओं ने कहा अटलजी ने सारी उम्र भाजपा की सेवा की। प्रधानमंत्री रहते हुए भी विरोधों के बाद भी कई निर्णय लिए।
ठोस निर्णयों के कारण आज देश के लोग भाजपा पर भरोसा जता रहे हैं। इस मौके पर गरीबों को कंबल और मिठाइयां बांटी। कार्यक्रम में संजय अग्रवाल, मुलेश रणित, मुकेश जायसवाल, राहुल कापसे, प्रवीण सोनी, रंजीत डोंगरे, कुबेर डोंगरे, विजय वर्मा आदि कार्यकर्ता उपस्थित थे।
awa_Deva hin_Deva hin_Deva hin_Deva hin_Deva